A Verwaltungsgerichtshof (Ausztria) által 2016. december 7-én benyújtott előzetes döntéshozatal iránti kérelem – CX
(C-629/16. sz. ügy)
Az eljárás nyelve: német
A kérdést előterjesztő bíróság
Verwaltungsgerichtshof
Az alapeljárás felei
Felülvizsgálati kérelmet előterjesztő fél: CX
Egyéb fél: Bezirkshauptmannschaft Schärding
Az előzetes döntéshozatalra előterjesztett kérdés
Ellentétes-e az uniós joggal, és különösen az Európai Gazdasági Közösség és Törökország közötti társulást létrehozó megállapodással (64/733/EGK; HL 1964. 217., 3687/64. o.), a társulási megállapodást kiegészítő jegyzőkönyvvel (HL 1972. L 293., 3. o.), valamint az EK-Törökország Társulási Tanács Vámunió zárószakaszának bevezetéséről szóló, 1995. december 22-i 1/95 határozatával (96/142/EK; HL 1996. L 35., 1. o.) az olyan nemzeti szabályozás, amely szerint a Török Köztársaságban székhellyel rendelkező árufuvarozó vállalkozók csak akkor végezhetnek az Osztrák Köztársaság területére irányuló, vagy azon áthaladó, kereskedelmi jellegű nemzetközi áruszállítást gépjárművel, ha a gépjármű tekintetében rendelkeznek az Ausztria és Törökország közötti kétoldalú megállapodásban megállapított kvóta keretében kiállított igazolásokkal, vagy engedélyt kaptak az egyes áruszállításokra, ahol is az adott áruszállításhoz nyomós közérdeknek kell fűződnie, és a kérelmezőnek bizonyítania kell, hogy a szállítás nem váltható ki sem szervezési intézkedésekkel, sem más közlekedési eszköz igénybevételével?
____________